KUN ร่วมงาน “มหกรรมหุ้น 2022” ตอกย้ำผู้นำอสังหาฯโซนบางบัวทอง
KUN ร่วมงาน “มหกรรมหุ้น Investment 2022” ภายใต้แนวคิด “คุณาลัย สร้างพื้นที่ สร้างความสุข” เตรียมพัฒนาโซนบางบัวทองกว่า 90 ไร่ พร้อมต่อยอด “คุณาลัย นาวาร่า” บางขุนเทียนภายในปี 65
KUN ร่วมงาน “มหกรรมหุ้น Investment 2022” ภายใต้แนวคิด “คุณาลัย สร้างพื้นที่ สร้างความสุข” เตรียมพัฒนาโซนบางบัวทองกว่า 90 ไร่ พร้อมต่อยอด “คุณาลัย นาวาร่า” บางขุนเทียนภายในปี 65
24 ส.ค. 2565

นายคุณา เทวอักษร ประธานกรรมการบริหาร และ นางประวีรัตน์ เทวอักษร ประธานเจ้าหน้าที่บริหาร บริษัท วิลล่า คุณาลัย จำกัด (มหาชน) หรือ KUN ประกาศตอกย้ำการเป็นหนึ่งในผู้นำด้านการพัฒนาอสังหาริมทรัพย์แนวราบโซนบางบัวทอง ภายใต้แนวคิด “คุณาลัย สร้างพื้นที่ สร้างความสุข” ในงาน “มหกรรมหุ้น Investment 2022″ จัดโดยนิตยสาร Stock Focus
สำหรับปัจจุบัน “คุณาลัย” มีพื้นที่ระหว่างรอการพัฒนา โซนบางบัวทอง 90 ไร่ สามารถพัฒนาได้นานถึง 3-5 ปี พร้อมเดินเกมรุกต่อยอดพัฒนาโครงการคุณาลัย นาวาร่า โซนบางขุนเทียน ปักหมุดแฟลกชิป (Flagship) แห่งใหม่ ภายในไตรมาส4/2565
โดยการครอบครองพื้นที่ดังกล่าว ส่งผลให้ปัจจุบัน “คุณาลัย”ครอบคลุมพื้นที่การพัฒนาโครงการ 3 ทิศ คือ ทิศตะวันตก (โซนบางบัวทอง) ทิศตะวันออก ( โซนฉะเชิงเทรา ) และทิศใต้ (โซนบางขุนเทียน) รอบกรุงเทพฯ และปริมณฑล ขณะที่การพัฒนาโครงการพื้นที่โซนทิศเหนือ คาดว่าจะมีความชัดเจนภายในปี 2566 พร้อมตั้งเป้าเติบโตปีนี้เพิ่มขึ้น 10-15%  ณ ชั้น M ศูนย์การค้า เดอะ มาร์เก็ต แบงค็อก ราชดำริ